Ive 2025 Suriname ovdâskoddevaaljah

Ive 2025 Suriname ovdâskoddevaaljah uárnejuvvojii vyesimáánu 25. peeivi 2025. Vaaljâi maŋa aalmuglâščuákkim jesâneh jienâstij presidentist. Surinamest presidentiävtukkâs ferttee finniđ kyehti kuálmádâs jienâin, vâi sun väljejuuččij presidentin.

Puátuseh
Ive 2025 Suriname ovdâskoddevaaljâin Aalmuglâšdemokraatlâš piäládâh finnij 18 saijeed. Ovdánemmielâlâš uđâsmittempiäládâh vist vuoitij 17 saijeed. Vittâ ucceeb piäláduv vuoittii eres 16 saijeed.

Kyehti peeivi vaaljâi maŋa Aalmuglâšdemokraatlii piäláduv saavâjođetteijee Jennifer Geerlings-Simons luhostui rähtiđ lito ucebij piäláduvâiguin nuuvt ete sun finnij olssis 34 tuárjod ađai kyehti kuálmádâs lahâasâtteijein. Syeinimáánu 6. peeivi 2025 sun väljejui Suriname presidentin.

 Käldeeh 

*